
AVIZ
asupra propunerii legislative pentru abrogarea Legii nr. 9/2008 pentru modificarea şi completarea Legii nr. 205/2004 privind protecţia animalelor, publicată în Monitorul Oficial nr. 29/15 ianuarie 2008, precum şi pentru modificarea OUG nr. 155/2001 privind aprobarea programului de gestionare a câinilor fără stăpân (publicată în Monitorul Oficial Partea I nr. 794 din 13 decembrie 2001), aprobată cu modificări de Legea nr. 277/2002 pentru aprobarea Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân, şi modificată Legea nr. 391/2006 pentru modificarea Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân, publicată în Monitorul Oficial nr. 892 din 02 decembrie 2006
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu  propunerea legislativă pentru abrogarea Legii nr. 9/2008 pentru modificarea şi completarea Legii nr. 205/2004 privind protecţia animalelor, publicată în Monitorul Oficial nr. 29/15 ianuarie 2008, precum şi pentru modificarea OUG nr. 155/2001 privind aprobarea programului de gestionare a câinilor fără stăpân (publicată în Monitorul Oficial Partea I nr. 794 din 13 decembrie 2001), aprobată cu modificări de Legea nr. 277/2002 pentru aprobarea Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân, şi modificată Legea nr. 391/2006 pentru modificarea Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân, publicată în Monitorul Oficial nr. 892 din 02 decembrie 2006, trimisă cu adresa Pl-x. 652 din 15 decembrie 2009, înregistrată cu nr. 1134 din 15 decembrie 2009.


Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 1 din Regulamentul Camerei Deputaţilor republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată a respins, propunerea legislativă în şedinţa din 25 noiembrie 2009.


Potrivit prevederilor art. 61 din Regulamentul Camerei Deputaţilor, republicat, cu modificările ulterioare,  Comisia a dezbătut propunerea legislativă în şedinţa din 2 februarie 2010.


Propunerea legislativă are ca obiect de reglementare abrogarea Legii nr. 9/2008 pentru modificarea şi completarea Legii nr. 205/2004 privind protecţia animalelor, precum şi modificarea OUG nr. 155/2001 privind aprobarea programului de gestionare a câinilor fără stăpân, aprobată cu modificări de Legea nr. 277/2002 pentru aprobarea Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân, cu modificările şi completările ulterioare, deoarece în opinia iniţiatorilor modificările aduse prin Legea nr. 9/2008 nu au condus la o îmbunătăţire reală a situaţiei cetăţenilor a căror viaţă cotidiană este afectată de prezenţa pe stradă a câinilor fără stăpân.

Membrii Comisiei au examinat propunerea legislativă supusă avizării, expunerea de motive, avizul favorabil, cu propuneri şi observaţii, al Consiliului Legislativ nr. 865 din 23 iulie 2009 şi punctul de vedere al Guvernului transmis prin adresa nr. 2225 din 31 august 2009, prin care nu se susţine adoptarea propunerii legislative.


În urma dezbaterilor, Comisa juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative.


În raport de obiectul şi conţinutul reglementării, propunerea legislativă face parte din categoria legilor ordinară.

